
Настоящият Правилник за дейността на училището е приет на ПС с Протокол № 11 от 11.09.2026 г.

ГЛАВА ПЪРВА

РАЗДЕЛ І
ВЪВЕДЕНИЕ

ОУ "Любен Каравелов" с. Узунджово, общ. Хасково е общинско училище от I до VII клас в системата на училищното образование, което полага основите на непрекъснато образование на гражданите, като осигурява:
1. овладяване на общите основи и закономерности на човешкото познание;
2. усвояване и формиране на общочовешки и национални ценности, добродетели и култури;
3. развитие на индивидуалността и стимулиране на творческите заложби;
4. духовно, физическо и социално развитие и здравословен начин на живот на децата;
5. изграждане на свободна, морална и индивидуална личност, която като български гражданин уважава законите, правата на другите, техния език, религия и култура;
6. завършване на определените в ЗПУО степени на образование.
Съобразно това Правилникът за дейността на училището е задължителен за всички, които работят , учат, имат договори или пребивават на територията на училището. Правните взаимоотношения между служителите и ръководство се основават на КТ, ЗПУО, Правилник за вътрешния трудов ред и Колективния трудов договор.

РАЗДЕЛ ІІ
ОБЩИ ПОЛОЖЕНИЯ

Чл. 1. С настоящия правилник се конкретизират правата и задълженията на работещите по 
трудово правоотношение и на учениците в ОУ „Любен Каравелов“ с. Узунджово , като се урежда организацията на труда в училище и взаимодействието с външната среда – ОС и УН.
Чл. 2. Основно задължение на ръководството, учителите, и помощно-обслужващия персонал е да спазва стриктно всички закони, действащи в тази страна, подзаконови нормативни актове на МОН и Община Хасково, както и КТ.
Чл. 3. Всеки, работещ в ОУ „Любен Каравелов“ с. Узунджово с поведението си и отношението си към работата и колегите е длъжен да допринася за издигане престижа на учебното заведение.
Чл. 4. Правилникът за дейността на училището е задължителен за ръководители, учители, ученици, помощно-обслужващ персонал, родители на ученици в частта за УН и ОС.
(1) Правилникът за дейността на училището не допуска ограничения или привилегии, основани на пол, народност, етническа принадлежност ,вероизповедание, партийна принадлежност и обществено положение.
(2) Действията и мерките, предприети съгласно правилника, трябва да бъдат съобразени с Етичния кодекс, действащ на територията на училището.
(3) В училището се използва единствено и само официалният български език.
(4) Явното използване на религиозни символи и знаци е недопустимо.
Чл. 5. Правилникът за вътрешния ред влиза в сила от 15 септември 2026 г. и е неразделна част от плана на училището. Той може да бъде променян по предложение на ръководството, преподаватели и служители на ОУ „Любен Каравелов“, както и по препоръки на РУО, на МОН или ОС.
(1) Предложенията на преподаватели и служители се предоставят в писмен вид на ръководството на училището една седмица преди провеждането на заседание на ПС. Промените се приемат от ПС с петдесет процента плюс един глас и се вписват в правилника за вътрешния ред, като влизат в сила не по-късно от деня определен от ПС.
(2). Предложенията на ръководството за промяна се обявяват в едноседмичен срок преди заседание на ПС в учителската стая . Промените се приемат от ПС с петдесет процента плюс един глас и се вписват в Правилника за вътрешния ред от деня, определен от ПС.
(3.) Директорът има право да отхвърли предложението за промяна при:
1. нарушаване ЗПУО или други законови разпоредби;
2. намаляване ефективността на работа;
3. уронване престижа на училището;
В такива случаи директорът подготвя писмено аргументирано изложение и го представя на 
ПС.
Чл. 6.Трудово-правните взаимоотношения между служители и ръководство се основават 
на КТ, ЗПУО, поднормативни разпоредби в системата на образованието, както и правилник за вътрешния трудов ред.

РАЗДЕЛ ІІІ
ОБЩИ РАЗПОРЕДБИ

Чл. 7. 1. В училището се обучават деца от навършени 6 /шест/ години до завършване на съответната образователна степен, независимо от своята възраст, в различни форми на обучение.
2. Продължаването на образованието се осъществява въз основа на документ за завършен предходен клас или степен на образование.
Чл. 8. Системата на образованието в училище се регулира от държавни образователни стандарти.
Чл. 9. 1. Образованието в ОУ „Любен Каравелов“ с. Узунджово е светско, не се допуска налагането на учениците на идеологически и религиозни доктрини.
Чл. 10. 1. Всички ученици от училището ползват правото си на безплатно образование, като:
1. 1. Ползват безплатно училищната база за обучение и развитие на интересите и 
способностите си;
1.2 .Не заплащат такси за училищно обучение в рамките на ДО стандарти.
1.3. За дейности извън държавните образователни стандарти се заплащат такси при условия и по ред, определени от министъра на образованието и науката, Общински съвет – Хасково и кмета на община Хасково.
Чл. 11. 1. Училищното обучение за всички деца до 16-годишна възраст се осъществява в 
дневна форма на обучение и е задължително за всички деца, които са записани в училището от техните родители или настойници, удостоверено с акт за раждане или съдебно решение за присъждане на родителски права.
2. Училището осигурява обучение в индивидуална и самостоятелна форма за ученици в задължителна училищна възраст, които съгласно издаден от компетентните органи медицински документ не могат да се обучават в дневна форма.
Чл. 12. 1. ОУ „Любен Каравелов“ с. Узунджово, осигурява подкрепяща среда за интегрирано обучение и възпитание на деца със СОП и/или с хронични заболявания.
2. Образователните потребности, динамиката в развитието на децата със СОП и индивидуалните образователни програми за тяхното обучение, възпитание и развитие се извършват от екип, създаден със заповед на директора.
3. Учениците със СОП се насочват в паралелката с най-малък брой ученици, като техният брой не може да надвишава 3-ма в клас.
Чл. 13. (1). Обучението и възпитанието на децата и учениците в ОУ „Любен Каравелов“ с. Узунджово задължително се провежда на книжовен български език, определен като държавен образователен стандарт с наредба на Министерство на образованието и науката.
(2) Усвояването на книжовния български език се свързва с изисквания към устната и към писмената реч на учениците.
Чл. 14. (1) . Училищното обучение за всички деца е задължително до 16-годишна възраст.
(2). За родители, които не пращат децата си на училище в задължителната училищна възраст, се прилагат санкциите, предвидени в ЗПУО.

ГЛАВА ВТОРА
ПРАВА И ОТГОВОРНОСТИ

РАЗДЕЛ I
УСТРОЙСТВО И ДЕЙНОСТ

Чл. 15. 1. Като общинско училище ОУ „Любен Каравелов“ с. Узунджово е с местно значение, на делегиран бюджет и ползва имоти, които са публична общинска собственост - учебна сграда, физкултурен салон, спортни площадки, училищен двор. 
Чл. 16. (1). Като общинско училище, ОУ „Любен Каравелов“ с. Узунджово има право на:
1. наименование – Основно училище „Любен Каравелов“
2. седалище – с Узунджово
3. официален адрес – с. Узунджово, ул. „Любен Каравелов” №1
4. собствен кръгъл печат и печат с държавния герб; 
5. банкова сметка 
6. номер и шифър по Булстат: 000893103
7. ел. поща: info-2601017@edu.mon.bg 
8. сайт: www. karavelov_uz.com
(2). ОУ „Любен Каравелов“ с. Узунджово има право да :
1. притежава собствено недвижимо и движимо имущество и да се разпорежда с него;
2. предоставя собствените си движими вещи и недвижими имоти под наем, да реализира поименни компенсационни бонове и компенсационни записи, да извършва квалификационна и творческа дейност, образователни и други услуги, ако това не е във вреда на образователно-възпитателния процес и при спазване на санитарно-хигиенните изисквания;
3. се разпорежда самостоятелно с бюджетните и извънбюджетните средства, съобразно нормативните документи;
4. определя вътрешната си организация и ред, училищните символи, ритуали и униформено облекло;
5. определя начина на приемане на децата и учениците в съответствие с нормативните актове;
6. определя организацията, методиката и средствата на обучение и възпитание;
7. издава документи за завършен клас, основно образование и средно образование, непрофилирана и профилирана подготовка съгласно действащата нормативна база;
8. се сдружава с юридически лица от страната и чужбина и сключва договори за участие в международни програми и проекти, без да нарушава държавните интереси.
(3). ОУ „Любен Каравелов“ с. Узунджово носи отговорност за:
1. изпълнението на държавните образователни стандарти;
2. създаването на условия за опазване на живота и укрепване здравето на децата и учениците по време на обучението и възпитанието им, както и на територията си;
3. законосъобразното изразходване на бюджетните средства и опазването на материално-техническата си база;
4. извършването на дейности и прояви, които противоречат на законите на страната, ограничават правата и свободите на личността или нарушават образователно-възпитателния процес.
(4). Като юридическо лице общинско училище ОУ „Любен Каравелов“ с. Узунджово се представлява от директора, чиито права и задължения се уреждат с този правилник.

РАЗДЕЛ II
УСЛОВИЯ И РЕД ЗА ПРИЕМ, ПРЕМЕСТВАНЕ И ЗАВЪРШВАНЕ НА УЧЕНИЦИ

Чл. 17. (1). ОУ „Любен Каравелов“ с. Узунджово е образователно-възпитателна институция в системата на училищното образование, която осигурява завършване на клас и придобиване на степен за основно образование.
Чл. 18. (1). Училищното образование според съдържанието на подготовката в ОУ „Любен Каравелов“ с. Узунджово е общо.
(2). Общото образование осигурява усвояването на общообразователния минимум и на знания и умения на по-високо равнище чрез избираемата или чрез профилираната подготовка съгласно ДОС за степента на образование, общообразователния минимум и учебния план за учебното съдържание.
Чл. 19. (1). Училищното образование според степента е основно.
1. Основното образование се осъществява на два етапа - начален и прогимназиален.
2. Началният етап е от I до IV клас включително.
3. Прогимназиалният етап за учебната година е от V до VII клас включително (непрофилирано обучение) .
(2). На учениците, които живеят в с. Нова Надежда и с. Александрово се осигурява безплатен транспорт от мястото по местоживеене до училището и обратно с осигурен от училището автобус. 
(3). Деца, навършили шест години, могат да постъпят в първи клас по преценка на родителите или настойниците им, ако физическото и умственото им развитие позволява това.
(4). В първи клас се записват и ученици над 7 години, чието записване е отложено от с решение на екип за комплексно педагогическо оценяване към РУО – Хасково.
1. Приемът на ученици в I клас се извършва според критерии, утвърдени от община Хасково.
2. Графикът на дейностите по прием на ученици в I клас се определя със заповед на директора на ОУ „Любен Каравелов“ с. Узунджово.
3. Записването на учениците в I клас става след подаване на заявление по образец от родителите или настойниците, акт за раждане, удостоверение за завършена подготвителна група в детската градина.
4. За деца, които следва да постъпят в І клас, но здравословното им състояние не позволява това, училищното обучение се отлага за една учебна година по предложение на Екипа за комплексно педагогическо оценяване към РУО – Хасково.
Чл. 20. Училището изпраща сведение за децата, постъпили в първи клас на 15 септември в РУО – Хасково и в Община Хасково.
Чл. 21. (1). На учениците, завършили обучението си в I клас се издава удостоверение за завършен първи клас от началния етап но основното образование.
(2). На учениците, завършили обучението си в II и III клас се издава удостоверение за завършен клас от началния етап но основното образование.
(3). На учениците, завършили IV клас, училището издава удостоверение за завършен начален етап на основно образование по образец на МОН
(4). На ученици със СОП, които се обучават интегрирано и са завършили ІV клас, но не са усвоили ДОС за начален етап на основното образование по обективни причини, се издава удостоверение за завършен ІV клас. В него се вписват резултатите от обучението по индивидуалните образователни програми.
(5). Учениците със СОП, които се обучават интегрирано и са завършили ІV клас, но не са усвоили ДОС за начален етап на основното образование по обективни причини, продължават обучението си в V клас. 
Чл. 22. Съставът на паралелките в V клас се определя до 10 септември.
Чл. 23. (1). Учениците от I до VI клас могат да се преместват в друго училище през цялата 
учебна година.
(2). Преместването се извършва с удостоверение за преместване, което се издава на родителя или настойниците със знанието на класния ръководител.
Чл. 24. (1). През учебната година могат да се записват нови ученици, от родителите или настойниците им, ако те представят удостоверение за преместване.
(2). В седемдневен срок училището изпраща съобщение до училището, в което се е обучавал ученикът.
Чл. 25. (1). Завършването на клас от прогимназиалния етап / V и VI клас / се удостоверява с удостоверение за завършен клас.
(2). На учениците се издава удостоверение за завършен клас за приемане в училища, в които се постъпва след проверка на способностите или чрез конкурсен изпит, както и по тяхно желание.
Чл. 26. (1). На учениците, завършили VII клас, училището издава свидетелство за основно образование. 
(2). На учениците със специални образователни потребности, които се обучават интегрирано и са завършили VII клас, но не са усвоили ДОС за основно образование по обективни причини, училището издава удостоверение за завършен VII клас. В него се вписват резултатите от обучението по индивидуалните образователни програми.
Чл. 27. (1). Учениците, завършили основно образование, могат да продължат образованието си в VIII клас на средни училища, гимназии, професионални гимназии, професионални училища, училища по изкуствата, специални училища или в паралелки за придобиване на професионална квалификация в средни общообразователни и специални училища и гимназии.
(2). Ученици със специални образователни потребности, които са завършили VII клас и не са усвоили ДОС за основно образование по обективни причини, могат да продължат обучението си в VIII клас
Чл. 28. (1). Дубликат на удостоверение за завършен клас, удостоверение за завършен начален етап на основно образование и удостоверение за основно образование може да се издаде след подаване на заявление от страна на заинтересованото лице в случай, че документът е изгубен, унищожен или е станал негоден за ползване.
(2). Дубликатът се издава при наличие на училищна документация, от която е видно, че оригиналният документ е издаден.

ГЛАВА ТРЕТА
ОРГАНИЗАЦИЯ НА УЧИЛИЩНОТО ОБУЧЕНИЕ

РАЗДЕЛ I
ФОРМИ НА ОБУЧЕНИЕ

Чл. 29. (1). Основната форма на обучение в ОУ „Любен Каравелов“ с. Узунджово е дневна (присъствена) .
(2). Училището може да организира и индивидуална и самостоятелна (неприсъствена) форма на обучение.
Чл. 30. В дневната форма на обучение учениците се организират в паралелки и групи, а в 
индивидуалната и самостоятелната форма - за отделни ученици.
Чл. 31. Дневната форма на обучение е присъствена и се провежда между 8.00 и 14.00 часа в учебни дни, а за учениците от групите за целодневна организация на учебния ден (I – VII клас ) до 17.00 часа.
Чл. 32. (1). Индивидуалната форма на обучение включва учебни занятия, предвидени с индивидуалния учебен план за всеки ученик.
(2). Индивидуалният учебен план за всеки ученик се утвърждава от директора и включва общ брой учебни часове, както следва:
1. I - IV клас - до 10 часа
2. V – VII клас - до 12 часа
(3). Индивидуалната форма на обучение се организира за:
1. ученици, които по здравословни причини не могат да посещават училището повече от 30 последователни учебни дни.
2. за даровити деца, както и за ученици, които по семейни причини желаят да завършат в други срокове обучението си за един или повече класове.
(4). В случаите по ал. 3, т. 1 училището организира индивидуалното обучение в домашни условия, като осигурява от 8 до 12 часа седмично. Родителите или настойниците представят медицински документи, издадени от ТЕЛК и заявление до директора на училището.
(5). Знанията и уменията на учениците се оценяват чрез текущи проверки, срочни и годишни оценки, а в случаите по ал. 3, т. 2 - чрез изпити.
(6). Учениците на индивидуална форма на обучение се записват към определен клас и са неразделна част от класа при воденето на училищната документация.
Чл. 33. (1). Самостоятелната форма на обучение е неприсъствена форма, при която учениците се подготвят самостоятелно и се явяват на изпити по учебни предмети за съответния клас.
(2). Самостоятелната форма на обучение се организира за:
1. ученици в задължителната училищна възраст, които по здравословни причини не могат да се обучават в дневна форма на обучение, както и за даровити деца в задължителна училищна възраст, след решение на педагогическия съвет.
2. лица навършили 16-годишна възраст
(3). Провеждането на изпитите се осъществява по предварително утвърден от директора на училището график, въз основа на подадено заявление от родителите, настойниците или самите ученици, ако са пълнолетни , но не по-късно от 20 дни преди редовната сесия за съответната учебна година.
(4). Изпитите да се полагат върху учебното съдържание за учебен срок или цялата учебна година, съобразно подаденото заявление от ученика.
Чл. 34. (1). Ученици, които следва да се обучават в индивидуална или самостоятелна форма на обучение, както и за ученици навършили 16-годишна възраст и желаещи да променят формата на обучение подават писмено заявление до директора на училището до двадесет дни преди изпитната сесия и документ, удостоверяващ завършен клас.
(2). Ученици, които се обучават в дневна, индивидуална и самостоятелна, форма на обучение, могат да променят формата на обучението си в началото на учебната година.
(3). Промяната на формата на обучение се допуска и по време на учебните занятия, когато се преминава от дневна в индивидуална / самостоятелна форма на обучение.
(4). За промяна на формите на обучение директорът на училището издава заповед.
(5). Ученик, който не се е явил на изпити в три последователни изпитни сесии, отпада от училище
(6). За учениците, ненавършили 16 години, заявлението се подава от родителя/ настойника/
(7) График на изпитните сесии за самостоятелна форма на обучение през учебната 
2026/2027г. 

	Януари

	Юни
	От 01.06.2027 – 30.06.2027

	Септември 
	От 01.09.2027 - 11.09.2027


Чл. 35. След завършване на клас или степен на образование на учениците се издава документ, съгласно Наредба № 8/11.08.2016 г. за информацията и документите в 
системата на предучилищното и училищното образование.

РАЗДЕЛ II
ОРГАНИЗАЦИЯ НА УЧЕБНИЯ ПРОЦЕС

Чл. 36. (1). Училищното обучение се организира в последователни класове.
(2). Продължителността на обучението в един клас е една учебна година за всички форми на обучение.
(3). Класовете се номерират във възходящ ред с римски цифри.
Чл. 37. (1). В зависимост от броя на приетите ученици в класовете, те се разделят на паралелки.
(2). Паралелките от един клас се обозначават с началните букви на българската азбука, които се поставят след номера на класа.
(3). В зависимост от особеностите на учебния предмет паралелката може да се дели на групи, да се организират сборни групи от различни класове, съобразно наредба на МОН.
(4). В училището могат да се организират сборни групи за избираема разширена подготовка, свързана с развитието на интересите, способностите на учениците в областта на спорта, науката, техниката, изкуствата. Групите могат да се формират от ученици от различни класове.
Чл. 38. (1). Броят на учениците в паралелката и деленето на паралелките на групи се определят с наредба на министъра на образованието и науката.
(2). Разпределението на учениците по паралелки се извърша от директора или заместник-директорът по учебната дейност при спазване на наредбата на МОН.
(3). В началото на учебната година директорът определя със заповед класните ръководители на всички паралелки и възпитателите в полуинтернатните групи.
(4). Класният ръководител организира и провежда часа на класа, извънкласните дейности с учениците и води задължителната училищна документация за съответната паралелка. Поддържа постоянна и действена връзка с родителите или настойниците на учениците от паралелката.
Чл. 39. (1). За учениците от начален и прогимназиален етап училищна степен – I- VII клас се изграждат групи за целодневно обучение.
(2). Учениците в групите за ЦОУД се приемат след подадени заявления от родителите или настойниците, заведени с входящ номер във входящ дневник за целодневно обучение.
(3). Занятията в групите за ЦОУД се организират след приключване на редовните учебни занятия. Те включват 10 часа самоподготовка, 10 часа занимания по интереси и 10 часа отдих и спорт седмично. 

РАЗДЕЛ III
УЧЕБНО ВРЕМЕ

Чл. 40. (1). Училищното обучение се организира в учебни години, учебни срокове, учебни седмици, учебни дни и учебни часове.
(2). През учебната година учениците ползват есенна, коледна, междусрочна, пролетна и лятна ваканция, съгласно график на учебното време, утвърден със заповед на министъра на образованието и науката за учебната 2026/2027 година.
Чл. 41. Седмичното разписание се съобразява с Наредба №10 от 19.06.2014 г. за здравните изисквания при изготвяне и спазване на седмичните учебни разписания. То се утвърждава се от директора на училището не по-късно от три дни преди започване на всеки учебен срок. Всяка наложителна промяна в разписанието се утвърждава от РЗИ.
(1). Седмичното разписание се изготвя от комисия, определена със заповед на директора на ОУ „Любен Каравелов“ с. Узунджово.
(2). Временни размествания на часовете в седмичното разписание се извършват единствено от директора при определени обстоятелства (отсъствия на учители поради болест, законово установен отпуск, при аварийни ситуации и др.) и се утвърждават със заповед.
(3). Временните размествания в седмичното разписание се отразяват в електронния дневник.
(4).Часът на класа се включва в седмичното разписание на учебните занятия извън броя на задължителните учебни часове.
Чл. 42. (1). Организацията на учебния ден в училището е полудневна и включва от 4 до 7 задължителни учебни часове на ден.
(2). Целодневната организация на учебния ден се осъществява за учениците от I- VII клас, които посещават групи за ЦОУД.
(3). Седмичното разписание на учебните занятия се съобразява с психо-физическите особености и възможностите на учениците. Изработва се в съответствие с изискванията на Наредба № 24 на министъра на здравеопазването и се утвърждава от директора на училището не по-късно от 3 дни преди започване на всеки учебен срок.
Чл. 43. (1). Учебните часове започват в 8.00 часа. Продължителността на учебния час е:
1. тридесет и пет минути за I и II клас;
2. четиридесет минути за III и IV клас;
3. четиридесет минути за V - VII клас
(2). Почивките между учебните часове /междучасията/ са с продължителност 10 минути. Голямото междучасие е с продължителност 25 минути за учениците от I - VII клас и се провежда след 2 учебен час.

РАЗДЕЛ IV
СЪДЪРЖАНИЕ НА УЧИЛИЩНОТО ОБУЧЕНИЕ

Чл. 44. (1). Учебното съдържание в училищното обучение в ОУ „Любен Каравелов“ с. Узунджово се организира в общообразователна подготовка.
(2). Общообразователната подготовка е задължителна, избираема и факултативна и се осъществява чрез учебни предмети, групирани в културно-образователни области, както и в други области и дейности.
(3). Задължителната подготовка осигурява постигането на общообразователния минимум в зависимост от степента на образование.
(4). Избираемата подготовка осигурява знания и умения на по-високо равнище по учебни предмети от културно-образователните области в съответствие с интересите и индивидуалните възможности на учениците и предложения учебен план от училището.
(5). Факултативна подготовка осигурява обучение по учебните предмети от културно-образователните области и по други области и дейности, предложени на учениците за избор и се провежда извън задължителните учебни часове.
Чл. 45. (1). В избираемите и факултативни часове се осъществява обучение за придобиване на разширена и допълнителна подготовка в областта на изкуствата, науката, техниката и спорта.
(2) ИП и ФП се предлага от училището.
(3) В края на учебната година подаване на заявление от родителите или настойниците 
подават заявление до директора на ОУ „Любен Каравелов“ с. Узунджово, в което посочват избираемата и факултативна подготовка, която желаят да изучават децата им.
Чл. 46. (1). Учебният план съдържа наименованията на учебните предмети, включени в задължителната подготовка, разпределението на учебните предмети по класове, годишния или седмичния брой часове за изучаването на учебните предмети от задължителната, избираемата и факултативната подготовка, график на учебната година и описание на организацията на обучение в училище.
(2). Училищните учебни планове се разработват въз основа на учебния план по ал. 1 и разпределят учебните предмети и часове от избираемата и факултативна подготовка за целия етап на обучение, съобразно интересите на учениците и възможностите на училището.
(3). Училищните учебни планове се приемат с решение на педагогическия съвет на училището и се утвърждава със заповед на директора, като не може да се променя през учебната година.
Чл. 47. (1). Учебната програма определя по всеки учебен предмет и за всеки клас целите на обучението, учебното съдържание и очакваните резултати от обучението.
(2). Учебните програми за избираема подготовка и за факултативна подготовка се утвърждават от директора на училището.
Чл. 48. (1). Усвояването на знанията и придобиването на умения и компетенции при училищното обучение се подпомага от учебници и учебни помагала.
(2). Учителите и учениците на ОУ „Любен Каравелов“ с. Узунджово използват учебници и учебни помагала, с изключение на учебниците и учебните помагала по учебния предмет „чужд език”, на книжовен български език и осигуряват условия за неговото усвояване.
(3). В края на всяка учебна година училището запознава родителите, настойниците и учениците с учебниците - авторски колективи и издателства за следващата учебна година.
(4). Със съгласието на родителите за работа в часовете учениците могат да ползват и допълнителни учебни помагала, които се осигуряват от родителите или настойниците.
Чл. 49. (1) В училището се провеждат родителски срещи.
(2) Общите родителски срещи се отнасят за всички паралелки и се провеждат в един ден в началото на учебната година (м. септември) - за запознаване с правилника за дейността на училището, УУП, графика за консултации на учителите с ученици и родители; актуализация на личните данни на учениците, необходими за електронните дневници. Присъстват всички педагогически специалисти.
(3) В началото на всяка учебна година на паралелкови родителски срещи се избират паралелкови родителски активи и представители на родителите в училищното настоятелство и обществен съвет. 
(4) Срещи-консултации/приемни дни по график - за запознаване на родителите с успеваемостта и дисциплината на учениците по всеки предмет. Присъстват всички педагогически специалисти.
(5) Извънредни:
1. при възникнал проблем или инцидент в някоя паралелка. Присъстват всички педагогически специалисти; 
2. преди провеждане на екскурзия, зелено училище и др. Присъстват класните ръководители и ръководителите на екскурзията или зеленото училище.

РАЗДЕЛ V
ФОРМИ ЗА ПРОВЕРКА И ОЦЕНКА В ПРОЦЕСА НА УЧИЛИЩНОТО ОБУЧЕНИЕ

Чл. 50. (1) Оценяването е процес за установяване на постигнатите резултати и поставяне на оценка.
(2) Установяването на постигнатите резултати и поставянето на оценка се извършва от оценяващия.
(3) Установяването на постигнатите резултати и поставянето на оценка е индивидуално за всеки оценяван.
Чл. 51. Оценяване се извършва:
1.в процеса на училищното обучение;
2. при завършване на основно образование;
Чл. 52. (1) Оценяването е вътрешно и външно.
(2) В ОУ „Любен Каравелов“ с. Узунджово се провежда външно оценяване в:
IV клас- по български език и литература и математика;
VII клас- по български език и литература, математика и чужд език (по желание на ученика).
(3) Датите за провеждане на националното външно оценяване се определят със заповед на министъра на образованието и науката.
Чл. 53. (1) Оценяването се извършва чрез:
1. текущи изпитвания;
2. изпити;
3. изпитвания за установяване усвояването на учебното съдържание по учебен предмет за определен клас;
4. изпитвания за установяване постигането на ДОС за учебното съдържание по учебен предмет за завършен етап от степента на образование. 
(2) Текущите изпитвания са устни, писмени и практически.
(3) Изпитите са:
1. приравнителни;
2. за определяне на срочна или на годишна оценка по учебен предмет;
Чл. 54. Според организацията текущите изпитвания и изпитите са:
1. индивидуални - за отделен оценяван ученик;
2. групови - за част от учениците от една паралелка или за ученици от една или повече паралелки.
Чл. 55. (1) Въз основа на установените резултати от текущите изпитвания и изпитите се 
поставя оценка с качествен и количествен показател, а за учениците от I, II и III клас -
само с качествен показател, както следва:
1. - за незадоволителен резултат;
2. - среден резултат;
3. - добър резултат;
4. - много добър;
5. - отличен резултат.
2. Символите се поставят с печати с червен цвят на мастилото.
(2) Оценките, които може да се поставят, са отличен 6, много добър 5, добър 4, 
среден 3, слаб 2.
(3) Качественият показател се определя, както следва:
а) за количествен показател от 2,00 до 2,99 се определя качествен показател слаб;
б) за количествен показател от 3,00 до 3,49 се определя качествен показател среден;
в) за количествен показател от 3,50 до 4,49 се определя качествен показател добър;
г) за количествен показател от 4,50 до 5,49 се определя качествен показател много добър;
д) за количествен показател от 5,50 до 6,00 се определя качествен показател отличен.
(4) При оценяването може да се поставят и други оценки, които се приравняват към оценките по ал. 2 или 3.
(5) Оценките от националното външно оценяване в края на VІІ клас се изразяват само с количествени показатели - в брой точки, без да се приравняват към оценките по ал. 1.
(6) Въз основа на установените резултати от текущите изпитвания и изпитите на учениците със специални образователни потребности, които се обучават по индивидуални образователни програми, но не постигат държавното образователно изискване за учебното съдържание, се поставят оценки само с качествен показател, които може да са : „ постига изискванията” , „справя се” и „ среща затруднения”.
(7) Учениците със специални образователни потребности, които се обучават по индивидуални образователни програми и са постигнали изискванията на учебната програма по учебния предмет от училищния учебен план, се поставя оценка с количествен показател и по този учебен предмет обучението по индивидуална учебна програма се преустановява.
(8) При завършването на клас, етап или степен на образование по индивидуални образователни програми учениците със специални образователни потребности, които не са постигнали държавни образователни стандарти за учебното съдържание, получават оценки само с качествен показател.
Чл. 56. (1) Оценяването в процеса на училищното обучение има за цел установяване на постигнатите резултати от учениците по учебен предмет по време на учебната година и поставяне на текущи, срочни и годишни оценки по задължителна, избираема и факултативна подготовка.
(2) При завършване на основно и образование се поставят и окончателни оценки по учебните предмети.
(3) В началото на учебната година се установява и оценява входното равнище на учениците. (4) Когато установяването на входното равнище се извършва при условията на вътрешно оценяване, поставената оценка може да бъде част от минималния задължителен брой текущи оценки за първия учебен срок.
Чл. 57. (1) Задачите, другите материали и критериите за оценяване се подготвят от учителите, преподаващи по учебния предмет в съответния етап най- късно 30 дни преди изпитната сесия.
(2) Подготвените задачи, материали и критерии за оценяване по ал. 1 за изпитите по чл. 61, ал. 3, т. 1 - 3 се утвърждават от директора на училището.
Чл. 58. (1) Текущите изпитвания при условията на вътрешно оценяване се осъществяват системно през първия и втория учебен срок.
(2) По време на учебния срок учителят осигурява ритмичност при оценяването на всеки ученик.
Чл. 59. Освен ако в съответната учебна програма не е предвидено друго, минималният брой задължителни текущи изпитвания за всеки учебен срок е:
1. за учебен предмет, който по учебен план се изучава с четири и повече учебни часове седмично – четири текущи оценявания;
2. за учебен предмет, който по учебен план се изучава с 3.5 – 2.5 учебни часа седмично – три текущи изпитвания;
3. за учебен предмет, който по учебен план се изучава с до два учебни часа седмично - две текущи изпитвания;
Чл. 60. (1) Устните изпитвания могат да се организират като индивидуални текущи изпитвания или като групови текущи изпитвания.
(2) При индивидуалните устни изпитвания ученикът дава устни решения и отговори на индивидуално поставени въпроси или задачи.
(3) При груповите устни изпитвания всеки ученик дава устни решения и отговори на групово поставени задачи.
(4) При устните изпитвания оценяващият е длъжен да мотивира устно оценката си пред ученика.
Чл. 61. (1) Писмените изпитвания могат да се организират като индивидуални или като групови текущи изпитвания.
(2) При индивидуалните писмени изпитвания ученикът дава писмени решения и отговори на индивидуално поставени въпроси или задачи. Индивидуалните писмени изпитвания се извършват за не повече от един учебен час.
(3) При груповите писмени изпитвания всеки ученик дава писмени решения и отговори на групово поставени задачи 
(4) При писмените изпитвания оценяващият е длъжен да мотивира устно или писмено оценката си пред ученика.
(5) Контролната работа е групово писмено изпитване, при което се оценяват постигнатите резултати от учениците след приключване на обучението по завършена част от учебното съдържание по учебния предмет.
(6) Контролната работа се провежда за не повече от един учебен час.
(7) Времето за провеждане на контролната работа на ученици с нарушено зрение, с увреден слух, с умствена изостаналост, с множество увреждания, с детска церебрална парализа, с физически увреждания и/или малформации, на които не е засегната моториката на горните крайници, може да бъде удължено по преценка на оценяващия учител.
Чл. 62. (1) Класната работа е групово писмено изпитване, при което се оценяват постигнатите резултати от учениците по учебния предмет в края на учебния срок.
(2) Класна работа се провежда по:
1. български език и литература - в прогимназиалния етап;
2. математика- в прогимназиален етап;
(3) Класни работи не се провеждат за учениците в началния етап от основната степен на образование.
(4) Класната работа се провежда за един учебен час. Класната работа по български език и литература и по математика се провежда в два слети учебни часа.
(5) Времето за провеждане на класната работа на ученици с нарушено зрение, с увреден слух, с умствена изостаналост, с множество увреждания, с детска церебрална парализа, с физически увреждания и/или малформации, на които не е засегната моториката на горните крайници, може да бъде удължено по преценка на оценяващия учител.
Чл. 63. (1) Контролните и класните работи се коригират и рецензират от оценяващия и се връщат на учениците за подпис от родителя.
(2) Оценяващият анализира и обобщава резултатите от контролните и класните работи, като уведомява учениците за направените изводи.
Чл. 64. (1) Контролните и класните работи се провеждат по график при спазване на следните изисквания:
1. за една и съща паралелка може да се провежда не повече от една класна или една контролна работа в един учебен ден;
2. за една и съща паралелка в една учебна седмица не могат да се провеждат повече от две класни работи;
3. не се провеждат класни работи в последната седмица от учебния срок.
(2) Графикът по предходната алинея се изготвя по предложение на учителите по съответния учебен предмет, утвърждава се от директора на училището в началото на всеки учебен срок и се поставя на общодостъпно място в училището.
(3) За графика по ал. 1 учителите по съответния учебен предмет информират учениците, а класните ръководители - родителите, в началото на всеки учебен срок.
Чл. 65. След установяване на постигнатите резултати при текущите изпитвания на учениците се поставят текущи оценки.
Чл. 66. (1) Срочната оценка се оформя от учителя, като се отчитат постигнатите компетентности на ученика върху учебното съдържание по съответния учебен предмет, изучавано през учебния срок, и при вземане предвид на текущите оценки.
(2) по учебните предмети, изучавани в I - III клас не се формира срочна оценка.
(3) Не се оформя срочна оценка по учебния предмет "Физическо възпитание и спорт" за ученици, освободени по здравословни причини от изучаването му, за време, което не позволява поставяне на минималния задължителен брой текущи оценки.
(4) Не се формира срочна оценка и при обучение по индивидуални учебни програми на ученици със СОП по учебните предмети, по които оценяването е с качествените оценки.
(5) За учениците в начален етап, получили качествена оценка, която показва, че не са усвоили компетентностите, определени в учебната програма за съответния клас, или получили срочна оценка слаб (2) по определен учебен предмет, се организира допълнително обучение по чл. 178, ал. 1, т. 2 ЗПУО по график, утвърден от директора на училището
(6) Срочна оценка не се формира без наличието на минималния брой текущи изпитвания по чл. 12, ал. 1 поради отсъствие на ученика в повече от 25 % от часовете по учебния предмет в съответния вид училищна подготовка. В този случай ученикът полага изпит за определяне на срочна оценка по чл. 7, ал. 3, т. 2. 
(7) Не се оформя срочна оценка по учебния предмет физическо възпитание и спорт, за ученици, освободени по здравословни причини от изучаването му, ако продължителността на освобождаването не позволява осъществяването на минималния задължителен брой текущи изпитвания. В този случай срещу учебния предмет в училищната документация се записва „освободен". 
(8) Срочната оценка се формира не по-рано от една учебна седмица и не по-късно от два учебни дни преди приключване на съответния учебен срок.
(9) С решение на педагогическия съвет срокът за определяне на срочна оценка по ал. 8 може да се удължи, но с не повече от един месец за ученик, който няма минималния брой текущи изпитвания по чл. 12, ал. 1 и е допуснал отсъствия поради продължителни здравословни проблеми, удостоверени с медицински документ, в повече от 25 % от часовете по учебния предмет в съответния вид подготовка.
Чл. 67. (1) Годишната оценка се оформя от учителя по съответния учебен предмет, като се отчитат постигнатите компетентности на ученика върху учебното съдържание, изучавано през учебната година, и при вземане предвид на срочните оценки съгласно разпоредбите на Наредба №11 /2016г./ за оценяване на резултатите на учениците.
(2) За учебен предмет, който по училищен учебен план се изучава само през един от сроковете, се формира годишна оценка въз основа на съответната срочна оценка.
(3) Само годишна оценка се формира и при обучение по индивидуални учебни програми на ученици със СОП по учебните предмети, по които оценяването е с качествените оценки 
(4) За резултатите от обучението: 1. в I клас по всички учебни предмети се формира обща годишна оценка с качествен показател; 2. във II и в III клас по всеки учебен предмет се формира годишна оценка с качествен показател; 3. от IV до VII клас по всеки учебен предмет или модул се формира годишна оценка с качествен и количествен показател.
(5) Не се поставя годишна оценка по учебния предмет физическо възпитание и спорт и по учебен предмет от специализираната подготовка в спортните училища за ученици, освободени по здравословни причини от изучаването му през двата учебни срока. В този случай срещу учебния предмет в училищната документация се записва „освободен". 
Чл. 68. (1) Учителят лично вписва поставените от него оценки в електронния дневник на класа.
(2) Сроковете за вписване на оценките в документацията по ал. 1 са:
1. в деня на изпитването - за текущите оценки от устните и от практическите изпитвания;
2. до две седмици след провеждане на изпитването - за текущите оценки от писмените изпитвания;
3. в деня на оформянето им - за срочните и за годишните оценки.
Чл. 69.  (1) Оценките по всеки учебен предмет при завършване на начален етап на основното образование са годишните оценки по учебния предмет, изучаван в IV клас в задължителните и в избираемите учебни часове. 
(2) Когато ученикът е освободен по здравословни причини от изучаването на учебния предмет физическо възпитание и спорт и през двата срока на IV клас, срещу учебния предмет в задължителната училищна документация се записва „освободен". 
(3) Оценките по ал. 1 се записват в удостоверението за начален етап на основното образование, в т.ч. и оценките, които са слаб (2). 
(4) Оценките по всеки учебен предмет при завършване на прогимназиалния етап на основното образование са годишните оценки по учебния предмет, изучаван във всеки от класовете - V, VI и VII, от прогимназиалния етап в задължителните и в избираемите учебни часове, а в спортните училища - и във факултативните учебни часове по учебен предмет от специализираната подготовка. 
(5) Когато ученикът е освободен по здравословни причини от изучаването на учебния предмет физическо възпитание и спорт и през двата срока на определен клас, срещу учебния предмет за съответния клас в задължителната училищна документация се записва „освободен".
(6) Оценките по ал. 1 се записват в свидетелството за основно образование. Окончателните оценки при завършване на основно образование са годишните оценки по учебните предмети, изучавани в VII клас съгласно училищния учебен план.

РАЗДЕЛ VІ
ИЗПИТИ В ПРОЦЕСА НА ОБУЧЕНИЕТО

Чл. 70. (1) Изпитите в процеса на обучение са:
1. приравнителни;
2. за определяне на срочна или на годишна оценка по учебен предмет;
Чл. 71. (1) Приравнителни изпити се провеждат:
1. при преместване на ученика в паралелка на същото или в друго училище, когато съществува различие между съответните училищни учебни планове;
2. за ученик, прекъснал обучението си, който желае да го продължи, ако действащият учебен план е различен от учебния план, по който ученикът е започнал обучението си.
(2) Учениците от I до VII клас не полагат приравнителни изпити освен в случаите, предвидени в наредбата по § 5 от допълнителните разпоредби на ЗПУО .
Чл. 72. (1) Поправителни изпити се полагат от ученици, когато годишната им оценка по някой от учебните предмети от задължителната или избираемата подготовка е слаб 2.
(2) Поправителните изпити по ал. 1 се полагат върху учебното съдържание за съответния клас и за съответния вид подготовка.
(3) Поправителните изпити се организират в редовни и в допълнителни сесии.
(4) Редовните поправителни сесии са две и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на училището.
(5) Учениците, които по здравословни причини, удостоверени с медицински документ, не са се явили на поправителни изпити в сесиите по ал. 4, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.
Чл. 73. (1) Изпити за определяне на срочна оценка се полагат от:
1. ученици, обучавани в дневна форма, чиито отсъствия от учебни занятия не позволяват формиране на срочна оценка по съответния учебен предмет;
2. ученици, обучавани в индивидуална форма.
(2) Изпитите за определяне на срочна оценка се полагат върху учебното съдържание по съответния учебен предмет, изучавано през учебния срок.
Чл. 74. (1) Изпити за определяне на годишна оценка се полагат от учениците, обучавани в 
самостоятелна форма. С цел по-добра организация при провеждане на изпити в самостоятелна форма на обучение за определяне на годишна оценка през учебната година, изпитните сесии се провеждат по график.
1.1 За учениците в самостоятелна форма на обучение следват да бъдат организирани една редовна и две поправителни сесии.
(2) Изпитите за определяне на годишна оценка се полагат върху учебното съдържание по съответния учебен предмет, изучаван през учебната година.
(3) Ученици, които се обучават в самостоятелна форма на обучение, при повтаряне на класа се явяват на изпити само по учебните предмети, по които са получили оценка слаб 2, или по които не са се явявали на поправителни изпити.
Чл. 75. (1) Изпитите по чл. 70, ал. 1 се провеждат от:
1. училищна комисия по организиране на изпита;
2. училищна комисия по оценяване.
(2) В състава на комисията по ал. 1, т. 1 не може да се включват лица, притежаващи учителска правоспособност и квалификация по учебния предмет, по който се 
провежда изпитът.
(3) В състава на комисията по ал. 1, т. 2 се включват лица, притежаващи учителска правоспособност и квалификация по учебния предмет, по който се провежда изпитът.
(4) Комисиите по ал. 1, т. 2 се състоят най-малко от двама членове, единият от които е председател.
Чл. 76. (1) За провеждане на изпитите по чл. 70, ал. 1 директорът на училището издава заповед за определяне на комисии.
(2) В заповедта по ал. 1 се определят за всеки изпит датата на провеждане, началният час, съставът на всяка комисия, срокът за изготвяне на изпитните материали, времето и мястото за проверка на изпитните работи, срокът и мястото за оповестяване на резултатите от изпита.
(3) Съобщение за датата, мястото и началния час на изпита, както и за срока и мястото за оповестяване на резултатите се поставя на общодостъпно място в училището най-късно три дни преди датата за провеждане на изпита.
Чл. 77. (1) Изпитите по чл. 70, ал. 1, с изключение на изпитите за промяна на окончателна оценка, се провеждат като практически изпитвания по учебните предмети:
1. физическо възпитание и спорт;
2. музика - за II - IV клас;
3. изобразително изкуство - за II - IV клас;
4. технологии и предприемачество - II - IV клас;
(2) Изпитите по чл. 70, ал. 1, с изключение на изпитите за промяна на окончателна оценка, се провеждат в две части - писмена и устна, по учебните предмети:
1. български език и литература - за II - IV клас;
2. чужди езици.
(3) Изпитите по чл. 70, ал. 1, с изключение на изпитите за промяна на окончателна оценка, се провеждат в две части - писмена и практическа, по учебните предмети:
1. музика и изобразително изкуство - за прогимназиалния етап;
2. компютърно моделиране и информационни технологии.
(4) Извън случаите по ал. 1, 2 и 3 изпитите по чл. 70, ал. 1 се провеждат в писмена форма.
Чл. 78. (1) Продължителността на изпитите по чл. 70, ал. 1, с изключение на изпитите за промяна на окончателна оценка, е:
а) два астрономически часа - за изпитите, които се провеждат в писмена форма, и за писмената част от изпитите по чл. 77, ал. 2 и 3;
б) по преценка на училищната комисия по оценяването в зависимост от спецификата на учебния предмет, но не повече от 30 минути - за устната част от изпитите по чл. 77, ал. 2,т.2;
в) три астрономически часа - за изпитите, които се провеждат като практически изпитвания, и за практическата част от изпитите по чл. 77, ал. 3;
Чл. 79. (1) Крайната оценка от изпитите по чл. 77, ал. 1 се формира като средноаритметична от оценките на членовете на училищната комисия по оценяването с точност до  единица - за изпитите по чл. 77, ал. 1, т. 1, 3 и 4;
(2) Крайната оценка от изпитите, които се провеждат в две части, е средноаритметична от оценките, поставени за всяка част, с точност, която се определя по реда на ал. 1.
(3) Крайната оценка от изпитите, които се провеждат в две части, е слаб 2, когато някоя от оценките по отделните части е слаб 2. В тези случаи поправителният изпит се полага и в двете части.

РАЗДЕЛ VІI
ЗАВЪРШВАНЕ НА КЛАС

Чл. 80. (1). Ученикът завършва класа, ако по учебните предмети от задължителната и избираемата подготовка има годишна оценка най-малко среден 3.
(2). Ученици, които имат годишна оценка слаб 2 по учебни предмети от задължителната и избираемата подготовка, полагат поправителен изпит по тях, но на не повече от две редовни поправителни сесии през учебната година. 
(3). Ученици, които имат оценка слаб 2 по учебни предмети от задължителната и  избираемата подготовка на редовните или на допълнителната поправителна сесия или не са се явили на поправителни изпити, повтарят класа.
(4). Ученици, които се обучават в индивидуална и самостоятелна форма на обучение, при повтарянето на класа се явяват на изпити само по учебните предмети, по които имат оценка слаб 2 или не са се явили на поправителни изпити.
Чл. 81. Учениците със СОП, които не са усвоили общообразователния минимум за клас, етап или степен на образование по обективни причини, не повтарят класа.
Чл. 82. За тези ученици екипът в училището разработва индивидуална образователна програма по един или повече учебни предмети от учебния план, по който работи училището. 
Чл. 83. Учениците от I, II и ІIІ клас, които не усвояват учебното съдържание, както и ученици от ІV клас, които имат годишна оценка слаб 2 по един или повече учебни предмети от ЗП или ИП, не повтарят класа.
Чл. 84. За тях се провежда допълнително обучение по време на лятната ваканция при условия и по ред, определени със заповед на директора на училището. 
Чл. 85. (1). За ученици застрашени от отпадане, училището, с помощта на РУО, общинските органи, училищното настоятелство и други органи и организации създава допълнителни образователни възможности, като организира и провежда:
1. индивидуални програми за психолого-педагогическо въздействие на ученика;
2. допълнителна работа с учениците по време на учебните занятия и през ваканциите;
3. извънкласни и извънучилищни дейности, съобразени с образователните потребности и с интересите на ученика;
4. консултации и насочване към професионално обучение съобразно интересите и възрастта на ученика.
(2). За ученици, които постъпват в І клас без удостоверение за завършена подготвителна група или подготвителен клас, както и за ученици, за които в удостоверението за завършена подготвителна група или подготвителен клас е посочено, че нямат училищна готовност, училището с помощта на РУО – Хасково и съвместно с Община Хасково организира и провежда подходящи форми за допълнителна работа през началния етап на основното образование, включително допълнително обучение за усвояване на книжовния български език.

ГЛАВА ЧЕТВЪРТА

РАЗДЕЛ I
УЧИТЕЛИ

Чл. 86. (1). Учителите в училището организират и провеждат образователно- възпитателния 
процес по учебния предмет, проверяват и оценяват знанията и уменията на учениците, съдействат за пълноценното им интегриране в училищната и социална среда.
(2). Учителите в групите за ЦОУД организират и провеждат образователно-възпитателни дейности с учениците извън задължителните учебни часове.
Чл. 87. (1). Учителските длъжности са:
- учител; 
- старши учител; 
- главен учител; 
(2).Длъжностите по ал. 1, т. 1, 2 и 3 се заемат от лица с придобито висше образование на образователно-квалификационната степен "бакалавър" или "магистър", а длъжностите по ал. 1, т. 4 и 5 – с висше образование на образователно-квалификационната степен „магистър”.
(3). Учителските длъжности по ал. 1 по учебни предмети може да се заемат и от лица с диплома за завършена степен на висшето образование по съответната специалност.
(4). Условията и редът за заемането на длъжностите по ал. 1 се определят съгласно ДОС за учителска правоспособност и квалификация.
(5). Условията и редът за заемането на други длъжности в системата на училищното образование, свързани с възпитателната, образователно-възпитателната, с диагностичната, корекционната и рехабилитационната дейност с деца и ученици, се определят съгласно ДОС за предучилищно възпитание и подготовка, за обучение на деца с хронични заболявания и/или специфични образователни потребности и за извънкласната и извънучилищната дейност.
(6). Директорът на училището, в рамките на делегирания бюджет, съответно на утвърдените му разходи, и/или за сметка на целево предоставени средства диференцира възнагражденията на учителите в зависимост от длъжностите по ал. 1, при условие, че не са налице ограничения за увеличаване на разходите за работни заплати в бюджетните организации.
Чл. 88. Учителят има следните права:
1. свободно да определя методите и средствата за провеждане на образователно-възпитателния процес, като активно използва интерактивни методи на преподаване и възможностите на информационните и комуникационни технологии;
2. да участва в класирането на проектите на учебници по съответния учебен предмет и при избора на учебник, по който ще се провежда обучението;
3. да получава информация по въпроси, свързана с изпълнение на служебните му задължения, както и за възможностите за повишаване на професионалната му квалификация;
4. да повишава образованието и професионалната си квалификация;
5. да дава мнения и да прави предложения за развитие на училището;
6. да използва училищната материално-техническа база за изпълнение на служебните си задължения.
Чл. 89. (1). Учителят има следните отговорности:
1. да изпълнява нормата за задължителна преподавателска работа и другите задължения, включени в длъжностната му характеристика;
2. да общува с децата и учениците и да преподава учебния предмет на книжовния български език, с изключение на учебните предмети «чужд език» и «майчин език», да общува с децата или учениците на книжовен български език и да ги подпомага да усвояват книжовноезикови норми;
3. да отразява в дневника на класа отсъствията на учениците още в началото на часа
4. да участва в работата на педагогическия съвет и да изпълнява неговите решения;
5. да изпълнява предписанията и препоръките на органите, осъществяващи методическа дейност и контрол в системата на народната просвета;
6. да опазва живота и здравето на децата или учениците по време на образователно-възпитателния процес и на други дейности, организирани от училището;
7. да поддържа и повишава професионалната си квалификация;
8. да информира писмено и на индивидуални срещи родителите за успеха и развитието на детето или ученика, за спазването на училищната дисциплина, както и за уменията му за общуване и интегриране в училищната среда, да ги насочва към форми за допълнителна работа с оглед възможностите, потребностите и желанията на детето или ученика при зачитане на тяхното право да вземат решения;
9. да не ползва мобилен телефон по време на час;
10. да не пуши, да не внася и употребява алкохол в училището, както и извън него при провеждане на мероприятия и дейности, в които участват деца или ученици;
11. да се явява на работа с облекло и във вид, които съответстват на положението му на учител и добрите нрави;
12. да уведомява своевременно директора, когато се налага да отсъства от учебни часове;
(2). Индивидуалните срещи с родителите се провеждат в приемното време на учителя или в друго удобно за двете страни време.
(3). Директорът на училището, съгласувано с ПС, определя конкретните изисквания по ал. 1, т. 11.
(4). Учителите дежурят в училище като главни дежурни учители и дежурни по етажи. Дежурството се осъществява по график, утвърден от директора за всяка учебна година.
(5). Дежурните учители се явяват на работа 30 минути преди началото на учебните занятия за смяната. По време на учебните занятия и междучасието, главните дежурни, заедно с дежурните по етажи, създават добър ред, организация и хигиена в училището. Главните дежурни учители се явяват на работа в 30 минути преди началото на учебните занятия .и напускат сградата след свършването на последния учебен час за смяната.
(6). Дежурството на учителите по етажи се осъществява всяко междучасие. Те отговарят за реда, дисциплината и хигиената по коридорите.
Чл. 90. (1). Учителите не може да нарушават правата на детето и ученика, да унижават личното им достойнство, да прилагат форми на физическо и психическо насилие върху тях.
(2).Учителите нямат право да освобождават учениците преди края на часа, при класни, контролни, писмена работа или при други обстоятелства, освен при извикване от директора или аварийни ситуации и бедствия. При отстраняване на ученика от учебен час, същият няма право да напуска сградата на училището.
(3). Учителите нямат право да предоставят образователни услуги срещу заплащане при наличие на конфликт на интереси.
(4). Учителят няма право да събира пари от учениците.
Чл. 91. (1). Учител, който е и класен ръководител, има следните допълнителни отговорности:
1. да следи за успеха и развитието на учениците от съответната паралелка в образователно-възпитателния процес, за спазването на училищната дисциплина, както и за уменията за общуване с учениците и учителите и интегрирането им в училищната среда, като периодично и своевременно информира родителите;
2. да анализира и оценява рисковите фактори върху учениците от паралелката и да предприема превантивни и корективни мерки за справяне с тях;
3. да контролира посещаемостта на учебните часове от учениците от паралелката;
4. своевременно да уведомява родителите, ако ученикът отсъства от учебни часове, както и когато спрямо него ще започне процедура за налагане на наказание или други мерки по този правилник;
5. да консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;
6.. да организира и провежда родителски срещи;
7. периодично да организира индивидуални срещи с учениците от паралелката, да организира и провежда часа на класа и да работи за развитието на паралелката като общност;
9. да участва в процедурите за налагане на санкции и мерки по отношение на учениците от паралелката в случаите и по реда, предвидени в Наредбата за организация на дейностите в училищното образование;
10. да осъществява връзка с учителите, които преподават на паралелката, и периодично да се информира за успеха и развитието на учениците от паралелката по съответния учебен предмет, за спазване на училищната дисциплина, за уменията им за общуване и интегриране в училищната среда;
11. да осъществява постоянна връзка с останалите класни ръководители с оглед усъвършенстване и намиране на нови форми за общуване с учениците и родителите;
12. да осъществява връзка и да подпомага специалистите, които работят с учениците от паралелката;
13. да води редовно и да съхранява учебната документация за паралелката;
(2). По време на родителските срещи се обсъждат и се вземат решения по основни въпроси, свързани с развитието и възпитанието на учениците, включително с участието на специалисти. Класният ръководител не може да обсъжда публично въпроси на отделните ученици от паралелката;
(3). На първата родителска среща за учебната година класният ръководител предоставя на родителите информация за графика на приемното време на учителите в училището.
Чл. 92. Училището създава условия на учителите да повишават професионалната си квалификация в организирани форми на обучение и чрез самостоятелна подготовка.
Чл. 93. Средствата за повишаване професионалната квалификация на учителите се осигуряват от държавния бюджет, ако се въвеждат нови или се променят съществуващите държавни образователни изисквания.

РАЗДЕЛ II
УЧЕНИЦИ

Чл.  94. (1) Учениците участват като партньори в училищното обучение и имат активна роля за постигане на целите на образователно-възпитателния процес. Ученикът има следните права:
1. да избира училището и профила, както и учебните предмети, предвидени в училищния учебен план като избираеми, при спазване изискванията на нормативните актове;
2. да получава информация по въпроси, свързани с неговото обучение, относно правата и задълженията му в училище, правилата за вътрешния ред и училищната дисциплина – при постъпването му в училище, в началото на всеки срок, както и при поискване;
3. да бъде консултиран във връзка с професионалното му ориентиране и развитие, да бъде насочван, стимулиран и подпомаган в съответствие с неговите потребности, желания и способности;
4. да се обучава и възпитава в здравословна и сигурна среда, както и да получава защита при накърняване на правата и достойнството му;
5. да се ползва от формите за насърчаване на равния достъп до образование при условия и по ред, определени в нормативен акт;
6. да ползва безплатно училищната материално-техническа база по ред, определен от директора на училището, в учебно и в неучебно време за развитие на интересите и способностите си;
7. да участва в извънкласни и извънучилищни дейности, в това число форми на ученическо самоуправление;
8. да бъде поощряван с морални и материални награди за високи постижения в учебната, извънкласната и извънучилищната дейност и за приноса си за развитието на училищната общност. 
9. да дава мнение и предложение по отношение на организацията и провеждането на цялостната училищна дейност;
10. да участва, включително в присъствието на родител, при решаване на въпроси, засягащи неговите права и интереси.
11. Учениците могат да се подпомагат със стипендии, определени с акт на Министерски съвет, както и да се поощряват с еднократно финансово подпомагане за изключителни постижения след решение на Педагогическия съвет.
Чл. 95. (1). Ученикът има следните задължения:
1. да съхранява авторитета на училището и да допринася за развитие на добрите му традиции;
2. да не отсъства от учебните часове без уважителна причина – за присъствените форми на обучение;
3. да се явява в училище с униформено облекло на официални празници и тържества. Униформата включва: бяла риза, емблема, черен панталон/ червена пола.
4. да носи униформеното облекло с отличителните знаци на училището, описани в настоящия правилник на всички официални празници и по нареждане на училищното ръководство;
5. да уважава и да не накърнява достойнството на другите, както и да не прилага физическо и психическо насилие;
6. да не участва в хазартни игри, да не пуши и да не употребява наркотични вещества и алкохол;
7. да не ползва мобилен телефон и други технически и електронни средства по време на час;
8. да не пречи на учителя при и по повод изпълнение на служебните му задължения, както и на съучениците си по време на учебни часове;
9. да не носи оръжие, както и други предмети, които са източник на повишена опасност;
10. да не посещава обществени места без придружител в съответствие с изискванията на Закона за закрила на детето;
11. да опазва материално-техническата база и чистотата на територията на училището;
12. да носи ученическата си лична карта в училище и извън него;
13. да изпълнява задълженията си, определени с този Правилник;
14. да носи ежедневно учебниците и учебните помагала по съответните учебни предмети;
15. да овладява, спазва и прилага книжовноезиковите норми на българския език при общуването си със съучениците си и с учителите в и извън училище.
(2). Овладяването и прилагането на книжовноезиковите норми от учениците е обект на проверка и оценка от учителя в часовете по български език и литература в съответствие с изискванията на ДОС за учебно съдържание, държавното образователно изискване за системата за оценяване и учебната програма за съответния клас.
(3). Спазването на книжовноезиковите норми в учебните часове по останалите учебни предмети се следи от съответните учители.
(4). Степента на усвояване на книжовния български език е елемент на външно оценяване във всеки един от етапите и степените на образование в системата на народната просвета.
(5). Неизпълнението на задълженията, предвидени в този правилник, е нарушение на училищната дисциплина.
Чл. 96. (1). Ученикът може да отсъства от училище по уважителни причини:
1. здравословни – електронна медицинска бележка издадена от лекуващ лекар
2. семейни - до 15 учебни дни (не повече от 5 учебни дни наведнъж) в една учебна година въз основа на мотивирано писмено заявление от родителя до класния ръководител;
 3. за участие в други дейности- областни, републикански мероприятия, първенства или национални отбори, ученикът може да бъде освободен с представяне на документ от спортния клуб, в който членува; от организаторите на състезания, конкурси, олимпиади, фестивали, концерти, спектакли, изложби и др. и след писмено потвърждение от родителя / представителя на детето/ лицето, което полага грижи за детето;
4. Документите за извиняване на отсъствията на учениците по ал 1, т.1 се съхраняват в електронен вид, по т.2 на хартиен/електронен носител се съхраняват от класните ръководители. Документите по ал.1, т.3 се съхраняват при зам.- директорите по УД и в учителската стая.
(2) Заявлението по ал. 1, т. 2 се подава преди отсъствието на ученика, а ако това е невъзможно, родителят уведомява класния ръководител в телефонен разговор или по имейл и подава заявлението до 3 учебни дни след връщането на ученика в училище.
(3) В случай че заявлението по ал. 1, т. 3 не може да се подаде преди отсъствието, родителят уведомява за това класния ръководител в телефонен разговор или по имейл и подава заявлението до 3 учебни дни след връщането на ученика в училище. 
(4). Учениците могат да бъдат освободени по здравословни причини от учебните часове по физическо възпитание и спорт за учебен срок на учебна година/учебна година, съгласно нормативите на министерството на образованието и науката, като представят:
1. протокол от лекарска консултативна комисия по профила на заболяването;
2. или експертно решение на Районната експертна лекарска консултативна комисия.
(5). Освободените от физическо възпитание и спорт ученици приключват учебния срок или година като за оценка по предмета се записва "освободен".
(6). Освободените ученици от часовете по физическо възпитание и спорт присъстват в часовете. Учителят определя начина и формата, с която те ще изпълнят времето за този час. 
За освободените ученици, които не могат да стоят във физкултурния салон, педагогическият съвет определя как те ще изпълнят времето, определено за този час.
(7). Документите за освобождаване от часовете по физическо възпитание и спорт, придружени от заявление на родителите се представят на класния ръководител 7 –дневен срок от началото на учебния срок или 7 дни след завръщането на ученика в училище, след продължително боледуване през учебната година. Заповедите за освобождаване от часовете по ФВС се съхраняват при зам. – директори по УД и в учителската стая.
Чл. 97. (1). Отсъствие на ученик от учебен час е отсъствие по неуважителни причини.
(2). Закъснения до 20 минути без уважителни причини се вписват в електронния дневник на класа.
(3) Закъснения до 20 минути за два учебни часа без уважителни причини се считат за едно отсъствие по неуважителни причини.
Чл. 98. (1) За ученик, обучаван в дневна форма, чийто отсъствия не позволяват оформяне на срочна или годишна оценка по един или няколко учебни предмета от задължителната или от задължително избираемата подготовка директорът на училището, по предложение на ПС определя със заповед условията и реда за оценяване знанията и уменията за завършване на учебния срок и/или учебната година.
(2) когато по-голяма част от отсъствията са резултат от трайно заболяване, ученикът има право с писмена молба да поиска от педагогическия съвет, чрез класния ръководител, удължаване срока за оформяне на оценките му.
(3) броят на отсъствията по уважителна причина на учениците със СОП не се отразява на формирането на срочна оценка.
Чл. 99. (1). За допуснатите отсъствия класният ръководител своевременно писмено уведомява родителите или настойниците на ученика. 
(2) Родителят/ настойникът се уведомява писмено при направени пет неуважителни отсъствия /или повече от пет неуважителни отсъствия на ученика, ако те са направени в един и същи ден/.
(3). Писменото известие се изпраща или се дава лично от класния ръководител на родителя или настойника.
(4). Броят на отсъствията на ученика се отразяват в електронния дневник на класа.
Чл. 100. (1) За неизпълнение на задълженията, определени в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:
1. забележка;
2. преместване в друга паралелка в същото училище;
3. предупреждение за преместване в друго училище
4. преместване в друго училище или преместване от дневна форма в самостоятелна форма на обучение за ученици навършили 16 години;.
(2) Когато ученикът възпрепятства провеждането на учебния процес, учителят може да го отстрани до края на учебния час.
1. При отстраняване на ученик от учебен час, той се насочва към библиотеката.
2. Класният ръководител уведомява родителя за проблемното поведение на ученика най-късно на следващия ден.
(3) Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му.
(4) За ученик с наложена санкция се осигуряват и дейности за превенция и преодоляване на проблемно поведение.
Чл. 101. (1). За едно нарушение не може да бъде наложена повече от една санкция.
(2). Мерките по чл. 199, ал. 2 и 3 от ЗПУО се налагат независимо от санкциите по чл. 199, ал.1.
(3) Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.
Чл. 102. (1). Санкциите са срочни
(2) Срокът на санкциите е до края на учебната година.
(3) Когато санкциите по чл. 119, ал. 1, т.2-5 от ЗПУО и чл.106, ал.1 от ПДУ са наложени до 30 учебни дни преди края на втория учебен срок, те влизат в сила от началото на следващата учебна година.
(4). Санкциите „Забележка“ и „Преместване в друга паралелка в същото училище“ се налагат със заповед на директора по мотивирано писмено предложение на класния ръководител, а всички останали санкции – със заповед на директора по предложение на ПС.
(5). За откриване на процедура за налагане на санкции директорът задължително уведомява родителя, а в случаите по чл.199, ал.1, т.3 – 4 от Закона за предучилищното и училищното образование – и съответните териториални структури за закрила на детето.
(6) В процедурата по налагане на санкция малолетният ученик се представлява от родителя си или от оправомощено от родителя лице, а непълнолетният ученик извършва всички действия лично, но със съгласието на родителите си.
(7) Ученикът има право преди налагане на съответната санкция да бъде изслушан или писмено да обясни обстоятелствата и фактите, свързани с конкретното нарушение. 
Изслушването задължително се извършва в присъствието на педагогическия съветник.
(8) Родителят на ученика има право да присъства на изслушването и да изрази мнение, както и да участва в процедурата по налагане на санкцията. 
Чл. 103.(1) Заповедта за налагане на санкцията се издава в 14-дневен срок от предложението на класния ръководител или от решението на ПС.
(2) В заповедта по ал. 1 се посочват видът на санкцията, срокът и мотивите за налагането й.
(3) Заповедта се съобщава в тридневен срок от издаването й на ученика и на родителя му, а заповедта за налагане на санкция „преместване в друго училище“ – и на началника на регионалното управление на образованието.
 (4) Заповедта по ал. 1 може да се оспорва по административен ред пред органите по чл. 259, ал. 2, т. 1, 2, 3 и 5. от ЗПУО
 (5) Заповедта по ал. 1 може да се обжалва при условията и по реда на Административнопроцесуалния кодекс.
Чл. 104. (1) Наложените санкции се отразяват в електронния дневник и в ЛОД на ученика.
 (2) Ученик, на когото е наложена санкция „преместване в друго училище“, продължава обучението си в другото училище при условия и по ред, определени със заповед на началника на регионалното управление на образованието.
 (3) Ученик, на когото е наложена санкция „предупреждение за преместване в друго училище“, „преместване в друго училище“ или „преместване от дневна форма в самостоятелна форма на обучение“, за срока на санкцията се лишава от правото да получава стипендия за отличен успех.
Чл. 105. (1) Санкциите се заличават с изтичане на срока, за който са наложени, или предсрочно по реда, по който са наложени.
(2) По желание на ученика след заличаване на санкциите „преместване в друга паралелка в същото училище“ и „преместване в друго училище“ той може да продължи обучението си в паралелката или в училището, в което е преместен.
(3) Заличаването се отбелязва в електронния дневник и в ЛОД.
Чл. 106. (1). Случаи, при които се налагат санкции на учениците:
1. „Забележка” може да се налага при следните случаи:
1.1. над 15 отсъствия от учебни занятия без уважителни причини;
1.2. при отказ на ученика да изпълнява учебните си задължения в часовете;
1.3. при уронване на престижа на училището и умишлено увреждане на училищното имущество;
1.4. при създаване на пречки на учителя при изпълнение на служебните му задължения;
1.5. при неизпълнение на законните разпореждания на длъжностни лица в училището, във връзка с осигуряването на безопасни условия на обучение, възпитание и труд.
1.6. при несвоевременно представяне на документите за извинение на направени отсъствия;
1.7. при използване на мобилен телефон или други технически електронни средства по време на час без разрешение на учителя
2. Санкция „Предупреждение за преместване в друго училище”, може да се налага при:
2.1. направени над 20 отсъствия по неуважителни причини;
2.2. установена непоносимост към проявите на ученика в клас, противоречащи на нормите на прилично поведение /получавал е забележка и родителите редовно са уведомявани за поведението му/;
2.3. системност /над 1 път/ на нарушенията, изброени в т.1.2 – 1.6;
2.4. отправяне на заплахи, упражняване на насилие, предизвикване на конфликти, уронващи честта и достойнството на ученици, преподаватели и други лица в училището ;
2.5. умишлено предизвикване на ситуации, с които се нарушава нормалния учебно-възпитателен процес в учебните часове и реда в сградата и района на училището и в други образователни институции;
2.6. влизане в час в нетрезво състояние и в състояние, предизвикано от употребата на наркотични средства /при еднократна проява/;
2.7. организиране на колективни бягства от учебни часове;
2.8 увреждане на училищна собственост;
2.9. унижаване личното достойнство на съучениците си, на преподавателите и на други лица в училището, упражняване физическо или психическо насилие върху тях, свързано с религиозни, етнически и полови различия;
2.10. тютюнопушене
3. Санкцията „Преместване в друго училище” /„Преместване от дневна форма в самостоятелна форма на обучение за ученици навършили 16 години” – за ученици, навършили 16 години ,може да се наложи при:
3.1. изчерпване на мерките за въздействие по предходните и следващи членове;
3.2. допуснати над 30 отсъствия по неуважителни причини през учебната година;
3.3. системно и грубо нарушаване на училищния ред въпреки всички получени санкции по чл.199, ал.1-3 от ЗПУО и организираната превантивна дейност по ал.5.
3.4. умишлено предизвикване на ситуации, които застрашават живота и здравето на лица в сградата и района на училището;
3.5. уронване престижа, авторитета и доброто име на училището;
3.6. унижаване личното достойнство на съучениците си, на преподавателите и на други лица в училището, упражняване физическо или психическо насилие върху тях, свързано с религиозни, етнически и полови различия;
3.7. унищожаване или фалшифициране на училищна документация;
3.8. кражба;
3.9. увреждане на училищна собственост;
3.10. употреба и разпространение на алкохол или наркотични средства по време на занятия и извънкласни дейности;
3.11. участие в хазартни игри.
4. Санкция ”Преместване в друга паралелка в същото училище” се прилага при:
4.1. системно нарушаване изискванията на този правилник за посещаване на учебните занятия в неприличен външен вид;
4.2. системно нарушаване на дисциплината, грубо и неуважително отношение към учители и съученици;
4.3. при системно създаване на пречки на учителя при изпълнение на служебните му задължения.
4.4.. Наложената санкция ”Преместване в друга паралелка в същото училище” не се прилага, когато това налага промяна на профила. 
(1) Мярката по чл. 106 ал. 2 и 3 не може да се налага на ученици със специални образователни потребности, когато поведението им е резултат от увреждането или нарушението на здравето.
(2) Санкционираните по чл.106 ал.1, т.2,3. ученици губят правото си на стипендия за отличен успех, считано от месеца, в който е издадена заповедта на директора за налагане на наказанието.
(3) Ученик, наказан по чл.106 ал.1, т.3, продължава обучението си в друго училище при условие и по ред, определен със заповед на началника на РУО – Хасково. След заличаване на наказанието ученикът може да продължи обучението си в училището, от което е преместен.
(4) За всяко производство за налагане на наказание се определя докладчик. Докладчик е кл. ръководител, учител, който преподава на ученика. 
Чл. 107. (1)Ученикът носи материална отговорност за причинените от него щети в размер на стойността на повреденото имущество плюс стойността на ремонта. В случай, че конкретния извършител не се установи, се носи колективна отговорност от класа или всички ученици в училището.
Чл. 108. (1) Освен налагането на санкция на ученика задължително се предоставя обща подкрепа за личностно развитие като: консултации по учебни предмети; консултации с психолог/ педагогически съветник; допълнително обучение и допълнителни консултации по учебни предмети в неучебно време, включително в периода на ваканциите; участие в занимания по интереси, кариерно ориентиране, дейности в полза на училището и друг вид 
дейности с оглед недопускане на нарушения или отпадане от училище.
(2) Видът на общата подкрепа се определя в Плана за действие от координатора съвместно с класния ръководител, учителите на ученика и родителя/ представителя на детето/ лице, което полага грижи за детето.
(3) За преодоляване на проблемното поведение на ученика и за справяне със затрудненията му с приобщаването в образователния процес и в институционалната среда, с участието му в дейността на институцията и с поведенческите му прояви се прилагат една или повече от следните дейности за въздействие върху вътрешната мотивация: 
1. обсъждане между ученика и класния ръководител с цел изясняване на възникнал проблем и получаване на подкрепа за разрешаването му; 
2. използване на посредник при решаване на конфликт в училище; 
3. консултиране на детето или ученика с психолог; 
4. създаване на условия за включване на ученика в група за повишаване на социалните умения за общуване и за решаване на конфликти по ненасилствен начин;
5. насочване на детето или ученика към занимания, съобразени с неговите потребности; 
6. индивидуална подкрепа за ученика от личност, която той уважава (наставничество); 
7. участие на ученика в дейности в полза на паралелката или училището. Дейностите в полза на училището могат да бъдат: почистване на класните стаи, почистване на двора на училището, оказване на помощ при подреждане на учебните кабинети, работа в училищната библиотека, помощ при поддържане на тревните площи, помощ при подреждане на спортните съоръжения в училище и др., подходящи за възрастта и не уронващи достойнството на учениците.

РАЗДЕЛ IІІ
РОДИТЕЛИ

Чл. 109 (1) ОУ „Любен Каравелов“ с. Узунджово осъществява процеса на подготовка, обучение и възпитание на децата и учениците във взаимодействие и сътрудничество с родителите.
(2) Родителите имат право:
1. периодично и своевременно да получават информация за успеха и развитието на децата им в образователния процес, за спазване на правилата в училище и за приобщаването им към общността;
2. да се срещат с ръководството на училището, с класния ръководител, с педагогическите специалисти в определеното приемно време или в друго удобно за двете страни време;
3. да се запознаят с УУП;
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика;
5. най-малко един път годишно да получават информация, подкрепа и консултиране в училището по въпроси, свързани с образованието;
6. да избират и да бъдат избирани в Обществения съвет на училището;
7. да изразяват мнение и да правят предложения за развитие на училището;
8. да участват в родителските срещи.
(3) Родителите са длъжни:
1. да осигурят редовното присъствие на детето в задължителна училищна възраст, като своевременно уведомяват училището в случаите на отсъствие на детето;
2. да запишат детето при условието на чл. 12 от Закона за предучилищното и училищното образование в първи клас;
3. редовно да се осведомяват за своите деца относно приобщаването им в училищна среда, успеха и развитието им в образованието и спазването на училищните правила;
4. да спазват Правилника за дейността на училището и да съдействат за спазването му от страна на детето;
5. да участват в процеса на изграждане на навици за самоподготовка като част от изграждането на умения за учене през целия живот;
6. да се явяват в училището след покана от учител, директор или друг педагогически специалист в подходящо за двете страни време;
7. да възстановяват нанесените от ученика материални щети в тридневен срок от известяването от класния ръководител. В случай че щетата не се възстанови в регламентирания тридневен срок, се прекратяват правата на ученика към училището, след 
решение на ПС;
8. да зачитат предвидените в Закона за закрила на детето мерки и да съдействат при осъществяването на дейности по закрила на детето. 
(4) Родители, чиито деца се обучават в самостоятелна форма на обучение, са длъжни да гарантират постигането на целите по чл. 5 от ЗПУО.

ГЛАВА ПЕТА
ОРГАНИ ЗА УПРАВЛЕНИЕ

РАЗДЕЛ I
ДИРЕКТОР И ЗАМЕСТНИК-ДИРЕКТОР

Чл. 110. (1) Директорът, като орган за управление на училището:
1. организира, контролира и отговаря за цялостната дейност;
2. спазва и прилага държавните образователни стандарти;
3. осигурява безопасни условия за възпитание, обучение и труд;
4. представлява институцията пред органи, организации и лица и сключва договори с юридически и физически лица по предмета на дейност в съответствие с предоставените му правомощия;
5. съставя бюджет и отговаря за законосъобразното, целесъобразно и икономично разпореждане с бюджетните средства;
6. сключва и прекратява трудови договори с помощник-директорите, учителите, учители ЦДО, служителите и работниците в училището по реда на Кодекса на труда;
7. обявява свободните места в бюрото по труда и в РУО в 3-дневен срок от овакантяването им;
8. награждава и наказва ученици, учители и служители, както и учредява награди за високи постижения на ученици и учители след решение на Педагогическия съвет.
9. организира приемането на деца и ученици и обучението и възпитанието им в съответствие с държавните образователни стандарти;
10. подписва и подпечатва документите за преместване на учениците, за завършен клас, за степен на образование и съхранява печата на училището с държавния герб;
11. съдейства на компетентните органи за установяване на нарушения по чл. 347 от ЗПУО;
12. контролира и отговаря за правилното водене и съхраняване на задължителната документация и съхранява учебната документация;
13. осигурява условия за здравно-профилактична дейност в училището;
14. изготвя длъжностно разписание на персонала и утвърждава поименно разписание на длъжностите и работните заплати;
15. изготвя и утвърждава длъжностното разписание.
(2) Директорът на училището е председател на педагогическия съвет и осигурява изпълнение на решенията му.
(3) Административните актове на директора могат да се отменят от началника на РУО. 
Чл. 111. (1). Заместник -директорът по учебната дейност подпомагат директора при организирането и контрола на учебната и административната дейност на училището съгласно нормативните актове в системата на народната просвета и съответната длъжностна характеристика.
(2). За решаване нa текущи задачи в образователно-възпитателната работа директорът или заместник-директорът могат да свикват целия персонал или част от него на работни съвещания, но не повече от два пъти в месеца.

РАЗДЕЛ II
ПЕДАГОГИЧЕСКИ СЪВЕТ

Чл. 112.(1) Педагогическият съвет на училището като специализиран орган за разглеждане 
и решаване на основни педагогически въпроси:
1. приема стратегия за развитие на училището, която се актуализира всяка година;
2. приема правилника за дейността на училището;
3. приема училищния учебен план;
4. избира формите на обучение;
5. обсъжда и взема решения по резултатите от обучението;
6. определя начина за приемане на ученици в училището при спазване изискванията на нормативните актове;
7. приема учебни планове за индивидуална форма на обучение;
8. прави предложения на директора за награждаване на ученици и за налагане на наказания "преместване в друго училище до края на учебната година" и "преместване от дневна форма в самостоятелна форма на обучение - за ученици, навършили 16-годишна възраст";
9. определя дейностите извън държавните образователни стандарти и приема програми за осъществяването им;
10. взема решение за преместване на учениците в самостоятелна форма на обучение в случаите по чл. 106, ал. 1, т. 3;
11. обсъжда резултатите от работата на училищната библиотека и дава препоръки за дейността й;
12. утвърждава униформено облекло след съгласуване с родителите на учениците от училището;
13. утвърждава училищни символи и ритуали след съгласуване с училищното настоятелство или с родители на учениците от училището.
14. участва със свои представители в създаването и приемането на етичния кодекс на училищната общност.
15. приема програма за представяне на равни възможности и за приобщаване на учениците от уязвими групи
Чл. 113. (1) Педагогическият съвет включва в състава си заместник- директор, учителите и другите специалисти с педагогически функции.
(2) В заседанията на педагогическия съвет с право на съвещателен глас може да участват представители на обществения съвет, на настоятелството на училището и 
медицинското лице, което обслужва училището.
Чл. 114. (1) Педагогическият съвет се свиква най-малко веднъж на два месеца от директора. Извънредно заседание се свиква по писмено искане до директора на най-малко 1/3 от числения му състав.
(2) Решенията се приемат с обикновено мнозинство при присъствието на не по-малко от 2/3 от числения му състав.
(3) Решенията на педагогическия съвет могат да се отменят от самия съвет с квалифицирано мнозинство (2/3 от гласовете на присъстващите) или от началника на РУО.
(4) За всяко заседание на педагогическия съвет се води протокол.

РАЗДЕЛ III
ОБЩЕСТВЕН СЪВЕТ

Чл. 115. Общественият съвет упражнява правомощията си съгласно Правилник за създаването устройството и дейността на обществените съвет
Чл. 116. (1) Общественият съвет в училището:
1. одобрява стратегията за развитие на училището и приема ежегодния отчет на директора за изпълнението й;
2. участва в работата на педагогическия съвет при обсъждането на програмите по чл. 263, 
ал. 1,  от ЗПУО и при обсъждане на избора на ученически униформи;
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на училището;
4. дава становище за разпределението на бюджета по дейности и размера на капиталовите 
разходи, както и за отчета за изпълнението му;5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището;
6. съгласува училищния учебен план;
7. съгласува избора от учителите в училището по чл. 164, ал. 2 от ЗПУО на учебниците и учебните комплекти;
8. сигнализира компетентните органи, когато при осъществяване на дейността си констатира нарушения на нормативните актове;
9. участва в създаването и приемането на етичен кодекс на училищната общност;

РАЗДЕЛ IV
УЧЕНИЧЕСКИ ОРГАНИ ЗА УПРАВЛЕНИЕ УЧИЛИЩЕН УЧЕНИЧЕСКИ СЪВЕТ

Чл. 117. (1) Училищният ученически съвет (УУС) е колективен ученически орган за управление на ученическата общност с цел представяне интересите на ученическата общност и участие в цялостната учебно-възпитателна дейност. 
(2) Организационната структура и състав на УУС се утвърждава ежегодно от общо събрание в присъствието на председателите на ученическите съвети по класове. Членове на УУС са председателите на ученическите съвети по класове .
(3) Дейността на УУС се подпомага и ръководи от училищното ръководство и класните ръководители:
1. Председателят на УУС участва в заседания на ПС при разглеждане на проблеми свързани с организиране живота на учениците в училище.
2. УУС предлага на училищното ръководство и ПС мерки за подобряване на учебно-възпитателната работа при необходимост.

УЧЕНИЧЕСКИ СЪВЕТ НА КЛАСА
Чл. 118 Съставът на УС на класа се състои от 3 ученици и се определя от учениците чрез явно гласуване.
Чл. 119. УС на класа има следните правомощия:
 (1). участва в планиране тематиката на ЧК; 
 (2). отговаря за спазване правата на учениците;
 (3). участва активно в решаване проблемите на класа;
 (4). избира председател на УС на класа, който е член на УУС.

РАЗДЕЛ V.
НАГРАДИ НА УЧЕНИЦИТЕ И УЧИТЕЛИТЕ
Чл. 120. (1) За отличен успех и постижения в определена образователна област, за успешно представяне в състезания, конкурси, олимпиади, научни конференции на училищно, регионално и национално равнище ученикът се награждава с:
1. грамота;
2. материални награди ;
3. почетен знак на училището за показан отличен успех през гимназиалния етап на обучение.
(2) Педагогическият съвет предлага ученика за награждаване пред директора по предложение на класния ръководител. 
(3) Наградите по т. 1 и 2 се връчват на учениците на церемония на 24 май.
Чл. 121. (1) За постижения в образователната област и успешно представяне на ученици в състезания, конкурси, олимпиади, научни конференции учителите се награждават, както следва:
1. с грамота;
2. с материални награди и/ или парична сума;
3. със званието „Учител на ОУ „Любен Каравелов“ с. Узунджово;
 
ГЛАВА ШЕСТА
ФИНАНСИРАНЕ

Чл. 122. (1) Училището работи по системата на делегираните бюджети.
(2) Финансирането на дейностите в училището се осъществява от общинския бюджет на Община Хасково.
(3) Размерът на средствата по ал. 1 се определя съгласно ДОС за едногодишна издръжка на децата и учениците в училище.
(4) Чрез общинския бюджет се осигуряват средства за: заплати, осигурителни вноски, стипендии, хранене, отдих и поддържане на материално-техническата база.
Чл. 123. (1) Училището може да реализира приходи за подпомагане на издръжката и развитието на материално-техническата база в съответствие с нормативните актове.
Чл. 124. (1) Директорът на училището разработва проект за бюджет в съответствие с бюджетната процедура и го представя на финансиращия орган.
(2) След приемане на Закона за държавния бюджет финансиращият орган утвърждава бюджет/бюджетна сметка на второстепенните или от по-ниска степен разпоредители с бюджетни кредити, а директорът осигурява изпълнението му, за което се отчита пред финансиращия орган.
ГЛАВА СЕДМА
РИТУАЛИ, СИМВОЛИ И ТЪРЖЕСТВА

Чл. 125. Ритуали, свързани с живота на училището.
 (1) Учебната година започва с издигане на националния флаг, флагът на Европейския съюз и изпълнение на химна на Република България и химна на Европа.
 (2) При откриване и закриване на учебната година се посреща и изпраща знамето на училището с изпълнение на училищния химн.
 (3) Знаменните групи са две: за националния флаг и за знамето на Европейския съюз. 
 1. Те се състоят от знаменосец и две асистентки;
 2. Избират се от ПС;
 3. Знаменните групи носят: училищната униформа, трикольорна лента и бели ръкавици.
 (4) Традиционно място за провеждане на ритуалите е дворът на училището.
Чл.126. Патронният празник на училището се отбелязва на 7 ноември – рождената дата на Любен Каравелов.

ДОПЪЛНИТЕЛНИ РАЗПОРЕДБИ

(1).По смисъла на този правилник:
1. „наименование на училището” е видът, името и номерът на училището;
2. „деца и ученици със специални образователни потребности“ са деца и ученици със сензорни, с физически, с множество увреждания, с умствена изостаналост, с обучителни трудности, с езиково-говорни нарушения;
3. „ресурсен учител“ е учител-специален педагог, който допълнително подпомага интегрираните деца и ученици със специални образователни потребности в учебния процес и в извънучилищните дейности за оптимално усвояване на учебното съдържание, интелектуално, психическо и социално развитие и адаптиране в общата 
учебна среда;
4. „подкрепяща среда“ е достъпна архитектурна среда и подходяща информационна среда (учебно-технически средства и апаратура, дидактически материали, учебни помагала и др.) за обучение и възпитание на деца и ученици със специални образователни потребности, непрекъсната психолого-педагогическа подкрепа от екип от специалисти, както и осигуряването на индивидуални програми;

ПРЕХОДНИ И ЗАКЛЮЧИТЕЛНИ РАЗПОРЕДБИ

1. Документи за завършени етапи на училищно обучение и степени на образование, издадени от училища на чужди държави, се признават при условия и по ред, определени с 
наредба на министъра на образованието и науката.
2. Учениците, които са се обучавали в легитимни училища на други държави, представят в Министерството на образованието и науката издадените от тези училища документи за завършен клас, степен на образование или професионална квалификация за легализиране. Документите се признават в Република България след легализирането им от Министерството на образованието и науката при условия и по ред, определени с наредба на министъра на образованието и науката.
3. Правилникът за дейността на училището се осъвременява ежегодно.
4. Правилникът влиза в сила с приемането му от Педагогическия съвет. Директорът на училището организира запознаване на всички учители, ученици, родители и служители в училището с правилника.

